CELEX: 62019TN0024
Language: hu
Date: 2019-01-11 00:00:00
Title: T-24/19. sz. ügy: 2019. január 11-én benyújtott kereset – INC és Consorzio Stabile Sis kontra Bizottság

2019.3.11.   
            
            
               HU
            
            
               Az Európai Unió Hivatalos Lapja
            
            
               C 93/73
            
         
      2019. január 11-én benyújtott kereset – INC és Consorzio Stabile Sis kontra Bizottság
      (T-24/19. sz. ügy)
      (2019/C 93/94)
      Az eljárás nyelve: angol
      
         Felek
      
      
         Felperesek: INC SpA (Torino, Olaszország) és Consorzio Stabile Sis SCpA (Torino) (képviselők: H.-G. Kamann, F. Louis és G. Tzifa ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az SA.49335 (2017/N) és SA.49336 (2017/N) ügyekben 2018. április 27-én hozott C(2018) 2435 final bizottsági határozatot; (1)
                  
               
            
                  —
               
               
                  kötelezze a Bizottságot a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek az állítólagos állami támogatás két különálló esetét illetően egyetlen jogalapra hivatkoznak.
      
                  1.
               
               
                  Az SA.49336 (2017/N) ügy vonatkozásában felhozott jogalap keretében azt állítják, hogy a Bizottság a megtámadott határozat meghozatalával elmulasztotta az EUMSZ 108. cikk (2) bekezdése és az (EU) 2015/1589 rendelet (2) 4. cikkének (4) bekezdése és 6. cikke szerinti hivatalos vizsgálati eljárás megindítását annak ellenére, hogy az előzetes vizsgálati eljárásban komoly nehézségek merültek fel az egy díjfizetés ellenében igénybe vehető autópálya olasz üzemeltetőjének (Autostrade per l’Italia SpA) nyújtandó bejelentett egyedi állami támogatás belső piaccal való összeegyeztethetőségét illetően. A felperesek szerint a Bizottság ezáltal megsértette az EUMSZ 108. cikk (3) bekezdését és a 2015/1589 rendelet 4. cikkének (3) bekezdését.
               
            
                  2.
               
               
                  Az SA.49335 (2017/N) ügy vonatkozásában felhozott jogalap keretében azt állítják, hogy hogy a Bizottság a megtámadott határozat meghozatalával elmulasztotta az EUMSZ 108. cikk (2) bekezdése és az (EU) 2015/1589 rendelet 4. cikkének (4) bekezdése és 6. cikke szerinti hivatalos vizsgálati eljárás megindítását annak ellenére, hogy az előzetes vizsgálati eljárásban komoly nehézségek merültek fel az egy díjfizetés ellenében igénybe vehető autópálya másik olasz üzemeltetőjének (Società Iniziative Autostradali e Servizi Spa) nyújtandó bejelentett egyedi állami támogatás belső piaccal való összeegyeztethetőségét illetően. A felperesek szerint a Bizottság ezáltal megsértette az EUMSZ 108. cikk (3) bekezdését és a 2015/1589 rendelet 4. cikkének (3) bekezdését.
               
            
         (1)  HL 2018. C 379., 3. o.
      
      
         (2)  Az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (HL 2015. L 248., 9. o.).